b'\n_START_ARTICLE_\nNiobe\n_START_PARAGRAPH_\nNiobe er en d\xc3\xb8delig kvinde i den gr\xc3\xa6ske mytologi. Hun er datter af Tantalos og Euryanassa, Eurythemista, Clytia, Dione, eller Laodice. Hun var gift med Amphion fra Theben. Hun fik 14 b\xc3\xb8rn, 7 drenge og 7 piger. De blev kaldt Niobider Niobe pralede med det over for Leto der kun havde to, tvillingerne Artemis og Apollon. Apollon dr\xc3\xa6bte Niobes s\xc3\xb8nner, mens de tr\xc3\xa6nede atletik, og Artemis dr\xc3\xa6bte hendes d\xc3\xb8tre. (Apollon ville egentlig have sk\xc3\xa5net den sidste s\xc3\xb8n, men da havde han allerede sluppet pilen.) Til drabene brugte Artemis og Apollon forgiftede pile og i nogle udgaver bliver et antal af Niobes b\xc3\xb8rn sk\xc3\xa5net (oftest Chloris). Amphion begik ved synet af sine dr\xc3\xa6bte s\xc3\xb8nner enten selvmord eller blev dr\xc3\xa6bt af Apollon efter at have svoret h\xc3\xa6vn. En knust Niobe flygtede til Sipylus i Lydien, Lilleasien og blev forvandlet til sten mens hun gr\xc3\xa6d eller begik selvmord._NEWLINE__NEWLINE_I bjerget Sipylus kan anes et kvindeansigt, som de lokale tilskrev Broteas og tolkede som Niobe, der var blevet til sten. Det siges at stenen gr\xc3\xa6der n\xc3\xa5r det er sommer, en forklaring kunne v\xc3\xa6re at den er lavet af por\xc3\xb8s kalksten hvor vandet kan sive igennem._NEWLINE_Historien om Niobe er fra gammel gr\xc3\xa6sk tid. Hun er n\xc3\xa6vnt af Achilles overfor Priamos i Homers Illiade, som et s\xc3\xa6rkende for sorg. Priamos er nemlig selv i sorg over sin s\xc3\xb8n Hector som er blevet dr\xc3\xa6bt men har ligget ubegravet i mange dage. Niobe er ogs\xc3\xa5 n\xc3\xa6vnt i Sofokles Antigone, hvor Antigone sammenligner sin ensomhed med Niobes, mens hun vandrer mod sin d\xc3\xb8d. Stykket Niobe af Aeschylus er bevaret i sm\xc3\xa5 brudstykker og en papyrus der indeholder 21 linjer af stykket. Ud fra stykkerne lader det til, at i den f\xc3\xb8rste del af stykket sidder Niobe tavs og tilhyllet. Sofokles udgav ogs\xc3\xa5 en Niobe som er g\xc3\xa5et tabt. Drabet p\xc3\xa5 Niobes b\xc3\xb8rn (Niobiderne) og Niobes fald er et yndet motiv blandt attiske vasemalere og inspirerede skulpt\xc3\xb8rer og v\xc3\xa6gmalere._NEWLINE_Niobes klassiske t\xc3\xa5rer n\xc3\xa6vnes ogs\xc3\xa5 i Hamlets monolog (1 akt, scene 2)hvor han sammenligner sin mors sorg over kongens (hans far) d\xc3\xb8d. "ligesom Niobe, alle t\xc3\xa5rer/eng. Like Niobe, all tears"\n_START_SECTION_\nAndre Niober i den gr\xc3\xa6ske mytologi\n_START_PARAGRAPH_\nAedon var dronning i Theben og fors\xc3\xb8gte at dr\xc3\xa6be Niobes s\xc3\xb8n pga. rivalisering. Niobe var ogs\xc3\xa5 hendes svigerinde._NEWLINE_En anden Niobe var datter af Phoroneus som var den f\xc3\xb8rste d\xc3\xb8delige kvinde der fik et barn med Zeus, Argus. Argus grundlagde senere byen Argos. Et andet barn Pelasgus n\xc3\xa6vnes nogen gange som en tvilling til Argus. Denne Niobe levede mange generationer f\xc3\xb8r den Niobe som var datter af Tantalos.'